proxectonos/corpus_dominio_legal_administrativo_tmp huggingface dataset:
ORDE do 30 de setembro de 2004 pola que se amplía a dotación orzamentaria para a concesión de axudas aos plans de reestruturación e reconversión do viñedo en Galicia convocadas por Orde do 23 de marzo de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 08/10/2004

Pola Orde do 23 de marzo de 2004 convocáronse, para o ano 2004, as axudas aos plans de reestruturación e reconversión do viñedo en Galicia (DOG nº 62, do 30 de marzo). As bases reguladoras destas axudas establécense na orde da Consellería de Agricultura, Gandería e Política Agroalimentaria do 5 de setembro de 2000 (DOG nº 175, do 8 de setembro).
No artigo 6, detállase a aplicación orzamentaria e o importe económico previsto para o financiamento das devanditas axudas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar todas
as solicitudes de axuda presentadas polos viticultores de Galicia que cumpran os requisitos establecidos na orde desta consellería citada anteriormente.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 50/2002, do 14 de febreiro,
DISPOÑO:
Artigo único.
1. Amplíase a dotación orzamentaria que se recolle na orde desta consellería, do 23 de marzo de 2004 (DOG nº 62, do 30 de marzo), pola que se convocan, para o ano 2004, as axudas aos plans de reestruturación e reconversión do viñedo en Galicia.
2. O incremento de dotación será de 1.800.000 euros con cargo á aplicación orzamentaria 09.03.614-A 776.0 dos orzamentos da Comunidade Autónoma de Galicia para o ano 2004.
3. Tamén se poderán utilizar outros remanentes adicionais que puidesen existir na mesma aplicación. En todo caso, a concesión das axudas aos plans de reestruturación e reconversión do viñedo en Galicia estará condicionada á existencia de crédito axeitado e suficiente e limitarase ás dispoñibilidades orzamentarias.
4. Esta modificación non afecta o prazo que se establece para a presentación de solicitudes de axuda na devandita Orde do 23 de marzo de 2004.
Santiago de Compostela, 30 de setembro de 2004.
José Antonio Santiso Miramontes
Conselleiro de Política Agroalimentaria
e Desenvolvemento Rural
ORDE do 14 de setembro de 2004 pola que se lle autoriza a ampliación de dúas unidades de educación infantil ao centro privado Santo Domingo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/2004

Examinado o expediente presentado polo centro privado Santo Domingo da Coruña, no que solicita a ampliación de dúas unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real Decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizarlle a ampliación de dúas unidades de educación infantil ao centro privado Santo Domingo da Coruña, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 14 de setembro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: praza de Santo Domingo, nº 1.
Denominación: centro privado Santo Domingo.
Titular: Padres Dominicos.
Código do centro: 15004654.
Nivel: educación infantil.
Unidades de que constaba: 4.
Unidades novas autorizadas: 2.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria:
8 unidades de educación secundaria obrigatoria.
6 unidades de bacharelato das modalidades de ciencias da natureza e da saúde, humanidades e ciencias sociais e a de tecnoloxía.
ORDE do 14 de setembro de 2004 pola que se autoriza o cambio de denominación do Instituto de Educación Secundaria número 1 de Pontedeume (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/2004

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do centro que no anexo se relaciona.
Santiago de Compostela, 14 de setembro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Pontedeume.
Localidade: Pontedeume.
Código do centro: 15020556.
Denominación: Instituto de Educación Secundaria nº 1 de Pontedeume.
Nova denominación: Instituto de Educación Secundaria Breamo.
RESOLUCIÓN do 7 de setembro de 2004, da Secretaría Xeral da Consellería de Cultura, Comunicación Social e Turismo, pola que se inscribe a Asociación Badische St. Jakobusgesellschaft no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/10/2004

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Badische St. Jakobusgesellschaft, de data 1 de setembro de 2004.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Badische St. Jakobusgesellschaft quede inscrita no Rexistro de Entidades de Promoción do Camiño de Santiago co número 157.
Santiago de Compostela, 7 de setembro de 2004.
Andrés González Murga
Secretario xeral da Consellería de Cultura,
Comunicación Social e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 237/2004, do 23 de setembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de terminación do alargamento da estrada provincial 6407 Caseda-Brandariz (concello de Vila de Cruces).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 06/10/2004

A Deputación Provincial de Pontevedra, en sesión celebrada o día trinta e un de marzo de dous mil
catro, aprobou o proxecto de terminación do alargamento da estrada provincial 6407 Caseda-Brandariz e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día seis de agosto de dous mil catro.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día catorce de maio de dous mil catro.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación é necesaria ao ser un tramo no que é imposible a circulación de dous vehículos e peóns ao mesmo tempo, xerando un grave perigo para a seguridade vial, e cuxa eliminación é de grande importancia para acadar unha reducción do risco de accidentes.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e tres de setembro de dous mil catro.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de terminación do alargamento da estrada provincial 6407 Caseda-Brandariz, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e tres de setembro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 236/2004, do 23 de setembro, polo que se desafecta do dominio público unha franxa de terreo do recinto da Estación de Inspección Técnica de Vehículos do Espírito Santo, no termo municipal de Sada (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/10/2004

A Comunidade Autónoma de Galicia ten a titularidade do predio no que se atopa a Estación de Inspección Técnica de Vehículos do Espírito Santo, no termo municipal de Sada.
O inmoble resultou afectado polo expediente expropiatorio do enlace e reorganización de accesos na estrada N-VI, p.k. 583,380. Tramo Espírito Santo (Sada), tramitado polo Ministerio de Fomento, polo que se fai precisa a súa desafectación do dominio público.
Por iso e ao abeiro do artigo 10.1º da Lei 3/1985, do 12 de abril, do patrimonio da Comunidade Autónoma de Galicia, que sinala que cando os bens e dereitos non fosen necesarios para o cumprimento de fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, de ser o caso, do dereito de reversión nos termos da lexislación de expropiación forzosa respecto daqueles bens adquiridos por este título.
Á vista do informe favorable da Consellería de Innovación, Industria e Comercio, foi tramitado pola Consellería de Economía e Facenda, expediente de desafectación do dominio público do mencionado inmoble, que posibilitará a súa expropiación polo Estado.
Por todo isto, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e tres de setembro de dous mil catro,
DISPOÑO:
Artigo 1º
Desaféctase do dominio público o ben descrito a continuación:
Franxa de terreo paralela á estrada N-VI, duns 4 metros de largo e 130 de longo, que ten unha superficie de 603 metros cadrados e que conta cos seguintes lindeiros: ao norte, estrada N-VI; ao sur, predio matriz; ao leste, instalacións de José Riego Lomba, S.A.; e ao oeste, vía de acceso ao polígono industrial do Espírito Santo (Sada).
O predio matriz figura inscrito no Rexistro da Propiedade de Betanzos no tomo 1.855, libro 325, folio 94, predio número 8571, inscrición 3ª.
Artigo 2º
O inmoble anteriormente descrito adquire natureza patrimonial.
Santiago de Compostela, vinte e tres de setembro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 18 de outubro de 2004 pola que se convoca un curso sobre transportes.
ACADEMIA GALEGA DE SEGURIDADE — III. OUTRAS DISPOSICIÓNS — 28/10/2004

Dentro das actividades programadas para o ano 2004 en colaboración coa Deputación Provincial da Coruña, en virtude do convenio de formación asinado entre a Consellería de Xustiza, Interior e Administración Local e a Deputación Provincial da Coruña, anúnciase a celebración dun curso sobre transportes, que deberá desenvolverse conforme as seguintes bases:
Obxectivos.
Actualizar aos membros dos corppos de policía local nos coñecementos e normativa necesarios que
lles poidan ser útiles no desempeño posterior do seu labor profesional.
Publicación.
Esta actividade formativa e tamén todas aquelas que se desenvolvan en colaboración coa Deputación Provincial da Coruña, será obxecto de publicación no Diario Oficial de Galicia e no BOP da Coruña.
Destinatarios.
O curso vai dirixido aos membros dos corpos de policía local da provincia da Coruña.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de novembro de 2004, ás 14.00 horas.
3. As instancias deberán enviarse á Deputación Provincial da Coruña-Servizo de Asistencia a Municipios (fax: 981 18 33 13), avenida Alférez Provisional, s/n, 15006 A Coruña; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 15 ao 19 de novembro de 2004.
O horario será de 16.30 a 20.30 horas.
Contido.
Módulo I: ámbito e normativa de aplicación.
Módulo II: transporte de mercadorías perigosas.
Módulo III: aparello de control tacógrafo.
Módulo IV: prestación de servizos: transporte escolar, mercadorías perecedoiras, taxis, etc.
Módulo V: práctica de inspección e procedemento sancionador. Documentos de control.
Relación de admitidos.
A relación de admitidos farase pública o mesmo día 11 de novembro a partir das 14.00 horas, tanto pola Deputación Provincial da Coruña como pola Academia Galega de Seguridade, que os interesados poden coñecer e confirmar a súa asistencia chamando aos teléfonos 986 59 00 21 (AGS) ou 981 18 33 13 (Servizo de Asistencia a Municipios da Deputación Provincial da Coruña).
Lugar.
O curso desenvolverase no concello de Boiro, na Casa da Cultura Ramón Martínez López.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto a Academia Galega de Seguridade como a Deputación Provincial da Coruña, se é o caso, poderán modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 18 de outubro de 2004.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 18 de outubro de 2004 pola que se convoca un curso sobre transportes.
ACADEMIA GALEGA DE SEGURIDADE — III. OUTRAS DISPOSICIÓNS — 28/10/2004

Dentro das actividades programadas para o ano 2004 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre transportes, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Actualizar os membros dos corpos e forzas de seguridade nos coñecementos e normativa necesarios que lles poidan ser útiles no desempeño posterior do seu labor profesional.
Destinatarios.
O curso vai dirixido aos membros dos corpos de Policía local de Galicia e membros da unidade do CNP adscrita á Comunidade Autónoma de Galicia; e no caso de quedaren prazas vacantes, aos membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de novembro ás 14.00 horas.
3. As instancias deberán enviarse á Academia Galega de Seguridade; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase durante os días 15, 16 e 17 de novembro.
O horario será das 9.00 ás 14.00 e das 16.00 ás 19.00 horas durante os días 15 e 16, e das 10.00 ás 14.00 horas o día 17.
Contido.
No curso desenvolveranse os seguintes módulos:
-I. Ámbito e normativa de aplicación. Clasificación. Títulos habilitantes. Distintivos.
-II. Transporte de mercadorías perigosas.
-III. Aparello de control tacógrafo. Tempos de conducción e descanso.
-IV. Prestación de servizos: transporte escolar, mercadorías perecedoiras, taxis, etc.
-V. Práctica de inspección e procedemento sancionador. Documentos de control.
Relación de admitidos.
A relación de admitidos publicarase o día 10 de novembro, a partir das 14.00 horas, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 18 de outubro de 2004.
Juan José Fariñas-Ferro Rodríguez
Director xeral da Academia Galega de Seguridade
ORDE do 19 de outubro de 2004 pola que se modifica a do 18 de febreiro pola que se determina o importe máximo das axudas que se poderán outorgar no exercicio orzamentario de 2004 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/10/2004

A Orde do 18 de febreiro de 2004, pola que se determina o importe máximo das axudas que se poderán outorgar no exercicio orzamentario de 2004 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia, no seu artigo único, número dous, determinaba o importe máximo das axudas que se poden outorgar dentro do exercicio orzamentario de 2004 e cifrábao en 8.000.000 A.
No número 3 do mesmo artigo dispoñíase, así mesmo, que o importe máximo destas axudas podería incrementarse en función das solicitudes que obtiveran a declaración definitiva de rehabilitación protexida e en función das dispoñibilidades orzamentarias con cargo á mesma aplicación.
Esgotado xa neste momento o importe inicialmente autorizado, resta aínda un número considerable de solicitudes presentadas dentro de prazo que obtiveron a declaración definitiva de rehabilitación protexida e que están pendentes da aprobación da subvención á espera dun incremento do importe máximo autorizado para estas axudas.
En virtude do anterior, e logo dos informes preceptivos,
DISPOÑO:
Artigo único.-Modifícase o parágrafo 2º do artigo único da Orde do 18 de febreiro de 2004, pola que se determina o importe máximo das axudas que se poderán outorgar no exercicio orzamentario de 2004 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia, que queda redactado nos seguintes termos:
«O importe máximo destas axudas que se poderán outorgar dentro do exercicio orzamentario de 2004 será de 10.100.000 A».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de outubro de 2004.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Decreto 233/2004, do 23 de setembro, polo que se modifica o Decreto 199/2002, do 6 de xuño, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 1/2002, do 11 de xaneiro, para o período 2002-2005, e se integra o Decreto 35/2004, do 6 de febreiro, polo que se regulan as subvencións aos arrendatarios no marco do programa bolsa de vivenda en aluguer do Instituto Galego da Vivenda e Solo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/10/2004

Advertido erro na páxina 13.388 do Diario Oficial de Galicia nº 192, do venres 1 de outubro de 2004, correspondente ao modelo de solicitude para a adquisición protexida doutras vivendas existentes con destino a aluguer, que se inclúe como anexo do decreto antes indicado, cómpre a súa publicación de novo coas correccións efectuadas.
CORRECCIÓN de erros.-Resolución do 5 de abril de 2004 pola que se ordena a publicación do acordo do Consello da Xunta de Galicia do 2 de abril de 2004, polo que se aproba a modificación da relación de postos de traballo da Consellería de Pesca e Asuntos Marítimos.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/10/2004

Advertidos erros na Resolución do 5 de abril de 2004, publicada no DOG nº 72, do xoves 15 de abril de 2004, cómpre facer as oportunas correccións:
-Na páxina 5.247, no centro de destino «CENTRO DE CONTROL DO MEDIO MARIÑO» no posto «PE.C06.00.000.36590.052.-TITULADO/A SUPERIOR» na columna «Complemento singularidade», onde di: «3.252,72», debe dicir: «3.317,76».
-Na páxina 5.249, no centro de destino «INSTITUTO GALEGO DE FORMACIÓN EN ACUICULTURA ILLA DE AROUSA» no posto «PE.C99.40.301.36235.040. -MÉDICO» na columna «Complemento singularidade», onde di: «3.606,12», debe dicir: «3.751,80».
CORRECCIÓN de erros.-Resolución do 24 de setembro de 2004 pola que se ordena a publicación do acordo do Consello da Xunta de Galicia do 23 de setembro de 2004, polo que se aproba a nova relación de postos de traballo da Consellería de Economía e Facenda e do Instituto Galego de Estatística.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/10/2004

Advertidos erros na Resolución do 24 de setembro de 2004, publicada no DOG nº 189, do martes 28 de setembro de 2004, cómpre facer as oportunas correccións:
-Na páxina 13.186, onde di: «Resolución do 24 de setembro de 2004 pola que se aproba a nova relación de postos de traballo da Consellería de Economía e Facenda e do Instituto Galego de Estatística», debe dicir: «Resolución do 24 de setembro de 2004 pola que se ordena a publicación do acordo do Consello da Xunta de Galicia do 23 de setembro de 2004, polo que se aproba a nova relación de postos de traballo da Consellería de Economía e Facenda e do Instituto Galego de Estatística.».
-Na mesma páxina o final do texto da resolución onde di: «Santiago de Compostela, 22 de setembro de 2004.», debe dicir: «Santiago de Compostela, 24 de setembro de 2004.».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 296/2004, do 9 de decembro, polo que se dispón a substitución dun membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 22/12/2004

De conformidade co disposto nos artigos 4 e 5 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, e no artigo 16.1º c) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, por proposta do conselleiro de Educación e Ordenación Universitaria, e logo da deliberación do Consello da Xunta de Galicia, na súa reunión do nove de decembro de dous mil catro,
DISPOÑO:
Artigo 1º.-Que cese como membro do Consello Escolar de Galicia, en representación da Administración educativa, María Pilar del Mar Pérez Marsó, agradecéndolle os servizos prestados.
Artigo 2º.-Noméase membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación da Administración educativa, a María Luisa Castro Casas.
Artigo 3º.-O mandato do novo membro será ata que se proceda á legal renovación por metades que establece o artigo 6 da Lei 3/1986, do 18 de decembro, de consellos escolares de Galicia.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, nove de decembro de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 17 de decembro de 2004 pola que se convocan para o exercicio 2005 as axudas reguladas polo convenio de apoio financeiro 2004-2006 ao sector transporte público por estrada de Galicia para a renovación da frota de vehículos, subscrito entre o Instituto Galego de Promoción Económica e as entidades de crédito.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/12/2004

O convenio de apoio financeiro 2004-2006 ao sector transporte público por estrada de Galicia para a renovación da frota de vehículos, subscrito entre o Instituto Galego de Promoción Económica e as entidades de crédito, publicado mediante Resolución do 14 de maio de 2004 (DOG nº 100, do 26 de maio), prevé que o Igape proceda á convocatoria anual das axudas neste reguladas, mediante publicación no Diario Oficial de Galicia do límite de crédito dispoñible para a súa concesión e a partida orzamentaria destinada ao seu financiamento.
Así mesmo, prevé a publicación no Diario Oficial de Galicia do tipo de xuro de referencia para cada ano de vixencia do convenio, procedendo igualmente a indicar a contía máxima que se vai financiar mediante contratos de arrendamento financeiro.
Polo que antecede,
RESOLVO:
Primeiro.-Convócanse para o exercicio 2005 as axudas reguladas no convenio de apoio financeiro 2004-2006 ao sector transporte público por estrada de Galicia para a renovación da frota de vehículos, subscrito entre o Igape e as entidades de crédito, que se financiarán con cargo á aplicación orzamentaria 02.01.01/06/06.656700 cun crédito plurianual de 518.490,38 euros para o ano 2005 e de 224.509,62 euros para o ano 2006, e a súa concesión estará supeditada á existencia de crédito orzamentario suficiente.
Segundo.-As entidades de crédito poderán subscribir contratos de arrendamento financeiro nos termos e condicións establecidos no convenio, ata unha contía máxima que se financiará total de 8 millóns de euros.
Terceiro.-Os tipos de xuro que serán de aplicación ás operacións solicitadas ao abeiro deste convenio durante o ano 2005, serán os seguintes:
-Para as operacións a tipo fixo, o 3,85%.
-Para as operacións a tipo variable, o 3,35% durante o ano 2005.
Santiago de Compostela, 17 de decembro de 2004.
Margarita Rodríguez Rama
Directora xeral do Instituto Galego de
Promoción Económica
RESOLUCIÓN do 14 de decembro de 2004 pola que se publica o tipo de xuro de referencia para o primeiro semestre de 2005 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladoiros.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2004

Mediante Resolución do 5 de novembro de 2004 publicouse o contido do convenio polo que se establece unha liña de avais do Instituto Galego de Promoción Económica para financiar a adquisición de dereitos de pesca por parte de agrupacións de produtores para o acceso da frota galega a caladoiros, subscrito entre o Igape e as entidades financeiras (DOG nº 222, do 15 de novembro).
No cláusula quinta determínanse as características das operacións de préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas
RESOLVO:
Primeiro.-O tipo de xuro de referencia para o primeiro semestre de 2005 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladoiros será o 2,217%.
Santiago de Compostela, 14 de decembro de 2004.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 14 de decembro de 2004 pola que se publican os tipos de xuro que as entidades de crédito aplicarán durante o ano 2005 aos contratos de arrendamento financeiro subvencionados ao abeiro dos convenios de apoio financeiro aos investimentos das Pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2004

De conformidade cos convenios de apoio financeiro aos investimentos das Pemes asinados coas entidades de crédito durante os anos 1998, 1999, 2000, 2001, 2002, 2003, 2004 e convenio de apoio financeiro 2004 ao sector transporte público por estrada de Galicia para a renovación da frota de vehículos, os tipos de xuro dos contratos de arrendamento financeiro subvencionados pola Xunta de Galicia, que se formalizaron a tipo de xuro variable, variarán por anos naturais, establecéndose no texto dos citados convenios o sistema de determinación do tipo de xuro para exercicios futuros.
Visto o exposto, e unha vez verificados os datos relativos á evolución do Mibor e do Euribor durante o período establecido nos citados convenios, e en virtude das facultades que teño conferidas
RESOLVO:
Primeiro.-Os tipos de xuro máximos que se aplicarán durante o ano 2005 aos contratos de arrendamento financeiro formalizados, a tipo variable, ao abeiro dos convenios de apoio financeiro aos investimentos das Pemes dos anos 1998, 1999, 2000, 2001, 2002, 2003 e 2004 serán os seguintes:
-Contratos de arrendamento financeiro do convenio 1998: 3,45%. No caso de que o tipo adicional sexa inferior a 1,25 puntos, o tipo de xuro que se aplicará será o resultado de engadirlle ao tipo de referencia (2,19) o tipo adicional que teñan pactado as partes. Se o tipo de xuro resultase con varios decimais arredondearase ata a máis próxima vixésima parte do punto.
-Contratos de arrendamento financeiro do convenio 1999, 2000, 2001, 2002, 2003, 2004 e convenio de apoio financeiro 2004 ao sector transporte público por estrada de Galicia para a renovación da frota de vehículos: 3,35%. No caso de que o tipo adicional sexa inferior a 1,15 puntos, o tipo de xuro que se aplicará será o resultado de engadirlle ao tipo de referencia (2,191) o tipo adicional que teñan pactado as partes. Se o tipo de xuro resultase con varios decimais arredondearase ata a máis próxima vixésima parte do punto.
Segundo.-As entidades de crédito deberán comunicarlles aos beneficiarios dos contratos de arrendamento financeiro subvencionados a variación do tipo de xuro.
Terceiro.-O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ao límite fixado nos citados convenios e na resolución de concesión de axuda. No caso de que sexa inferior limitarase a subsi
diación ata o citado límite. Para o caso de que o tipo de xuro nominal sexa igual ou inferior ao límite, suspenderase a subsidiación e o tipo de xuro que se lle aplicará ao contrato de arrendamento financeiro será o que lle corresponda segundo o establecido no punto primeiro desta resolución.
Santiago de Compostela, 14 de decembro de 2004.
José Antonio Orza Fernández
Presidente do Instituto Galego de Promoción
Económica
RESOLUCIÓN do 14 de decembro de 2004 pola que se publica o tipo de xuro de referencia para o primeiro semestre de 2005 para as operacións acollidas ao programa de préstamos para financiar producións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2004

Mediante Resolución do 26 de abril de 2002 publicouse o programa de préstamos para financiar producións audiovisuais na Comunidade Autónoma de Galicia (DOG nº 87, do 7 de maio).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o primeiro semestre de 2005 para as operacións acollidas ao programa de préstamos para financiar producións audiovisuais na Comunidade Autónoma de Galicia será o 2,217%.
Santiago de Compostela, 14 de decembro de 2004.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 14 de decembro de 2004 pola que se publica o tipo de xuro de referencia para o primeiro semestre de 2005 para as operacións acollidas ao programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2004

Mediante Resolución do 24 de marzo de 2003 publicouse o programa de préstamos para financiar proxectos emprendedores na Comunidade Autónoma de Galicia (DOG nº 63, do 31 de marzo).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o primeiro semestre de 2005 para as operacións acollidas ao programa de préstamos para financiar proxectos emprendedores na Comunidade Autónoma de Galicia será o 2,217%.
Santiago de Compostela, 14 de decembro de 2004.
Margarita Rodríguez Rama
Directora xeral do Instituto Galego de Promoción
Económica
ORDE do 9 de decembro de 2004 pola que se modifican os terreos en que se prohibe o exercicio da caza, sinalados na Orde do 21 de xuño de 2004, pola que se determinan as épocas hábiles de caza durante a tempada 2004-2005.
CONSELLERÍA DE MEDIO AMBIENTE — III. OUTRAS DISPOSICIÓNS — 22/12/2004

No artigo 19.1º z) da Orde do 21 de xuño de 2004 pola que se determinan as épocas hábiles de caza durante a tempada 2004-2005, se establécen os terreos en que se prohibe o exercicio da caza na provincia da Coruña, en particular dise: «....z) Queda prohibido o exercicio de toda clase de caza nos terreos das parroquias de Beira, Sumio e parte de Quembre, do concello de Carral, ata que non finalice o proceso de declaración en Tecor que os afecta...».
Visto a proposta da Delegación Provincial da Consellería de Medio Ambiente, do 2 de decembro de 2004, no que lle propón á Dirección Xeral de Conservación da Natureza que resolva o levantamento da veda á que fai referencia o artigo 19.1º z), de acordo coa Sentenza 1763/2002, do 13 de novembro de 2002, pola que se anula a segregación que deu
orixe ao Tecor Veira e co ditame do Comité Executivo de Caza do 2 de decembro de 2004.
Consonte as atribucións que me confire a Lei 1/1983, do 22 de febreiro, reguladora da Xunta e do seu presidente, e demais normativa concordante.
RESOLVO:
Artigo único.-Suprimese o artigo 19.1º z) que figura na Orde do 21 de xullo de 2004 pola que se determinan as épocas hábiles de caza durante a tempada 2004-2005.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de decembro de 2004.
José Manuel Barreiro Fernández
Conselleiro de Medio Ambiente
ORDE do 22 de novembro de 2004 pola que se fixa o prezo de venda ao público da publicación: Actividades preventivas en pediatría. Guía de apoio para o programa do neno san.
CONSELLERÍA DE SANIDADE — III. OUTRAS DISPOSICIÓNS — 22/12/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 22 de novembro de 2004.
José Manuel González Álvarez
Conselleiro de Sanidade
ANEXO
* Actividades preventivas en pediatría. Guía de apoio para o programa do neno san: 9,50 euros.
ORDE do 27 de decembro de 2004 pola que se autoriza o cesamento de actividades da Cociña da Irmandade (A Coruña).
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 29/12/2004

En virtude do disposto no artigo 29 da Lei 4/1993, do 14 de abril, de servizos sociais e do artigo 6 do Decreto 243/1995, do 28 de xullo, polo que se regula o réxime de autorización e acreditación de centros de servizos sociais, os centros de servizos sociais propios da Comunidade Autónoma crearanse mediante decreto precisándose orde da consellería competente para o inicio das súas actividades.
De conformidade co disposto no artigo 25 do Decreto 243/1995 citado, para o cesamento de actividades dun centro, tanto temporal como definitivo, será preceptiva a obtención do correspondente permiso. O cesamento definitivo total vén referido á finalización de actividades de prestación respecto de todos os servizos.
A finalización do contrato de aluguer onde se situaba a Cociña da Irmandade (A Coruña), o estudo das posibilidades de atopar un novo local que reunise as condicións legais imprescindibles para unha instalación deste uso, e o feito de que o peche, pola demanda, non suporá un prexuízo importante para os usuarios, dado que existen centros de similares características na mesma localidade onde serán atendidos, fai inviable a relocalización deste servizo así como das súas actividades.
Por todo o exposto e en uso das facultades que me son atribuídas polo Decreto 195/2003, do 20 de marzo, polo que se establece a estrutura orgánica desta consellería,
DISPOÑO:
Artigo único.-Autorízase o cesamento de actividades definitivo total da Cociña da Irmandade (A Coruña).
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de decembro de 2004.
Pilar Rojo Noguera
Conselleira de Familia, Xuventude, Deporte
e Voluntariado
RESOLUCIÓN do 16 de decembro de 2004, da Dirección Xeral de Relacións Laborais, complementaria da do 28 de outubro de 2004, pola que se lles dá publicidade ás festas laborais de carácter local para o ano 2005, correspondentes aos concellos das catro provincias da Comunidade Autónoma de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 29/12/2004

Como consecuencia da modificación das festas laborais de carácter local levada a cabo polo concello da Pobra do Caramiñal e realizada - por petición do concello - a oportuna rectificación pola delegación provincial da Consellería de Asuntos Sociais, Emprego e Relacións Laborais da Coruña, cómpre facer a correspondente rectificación na antedita resolución, publicada no Diario Oficial de Galicia nº 222, do luns 15 de novembro de 2004, así:
-No anexo I provincia da Coruña, na páxina 15.602, onde di: «68. A Pobra do Caramiñal, A: 20 de agosto, luns do Carme dos Pincheiros; 19 de setembro, luns de Nazareno», debe dicir: «68. A Pobra do Caramiñal, A: 22 de agosto, luns do Carme dos Pincheiros; 19 de setembro, luns de Nazareno».
Santiago de Compostela, 16 de decembro de 2004.
Antonio de la Hera Roldán
Director xeral de Relacións Laborais
RESOLUCIÓN do 10 de novembro de 2004, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo da empresa Caolines de Vimianzo, S.A. (Cavisa).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 29/12/2004

Visto o expediente da revisión salarial do convenio colectivo da empresa Caolines de Vimianzo, S.A. (Cavisa), que tivo entrada nesta delegación provincial o día 29-9-2004, complementado o día 23-10-2004 e subscrito pola parte económica por Cavisa e pola parte social polos delegados de persoal o día 16-9-2004, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo desta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 10 de novembro de 2004.
Cristina Azpilcueta González
Delegada provincial da Coruña
Acta de reunión
Revisión de táboas salariais dos anos 2002 a 2004
Comisión negociadora convenio colectivo
Representación da empresa:
Jesús M. Pais Tuñas.
Miguel Ángel Ríos Vázquez.
Representación social:
Manuel Lema Costa (delegado de persoal CIG).
Francisco Mariscal Álvaro (delegado de persoal CIG).
Asesores sindicais:
Xabier Filgueira Domínguez (CIG).
En Vimianzo, sendo as 17.00 horas do día 16 de setembro de 2004, reúnense nos locais da empresa Caolines de Vimianzo, S.A.U., os representantes da empresa e os representantes dos traballadores.
Estando a representación social integrada polos delegados de persoal xunto cos asesores sindicais e a representación da empresa polo director xeral e o xefe de persoal.
Ambas as representacións chegan aos seguintes acordos:
1. Asinar as táboas salariais revisadas correspondentes aos anos 2002, 2003 e 2004 do convenio colectivo de Caolines de Vimianzo, S.A. con vixencia desde o ano 2002 ao ano 2004, e solicitar da Consellería de Asuntos Sociais, Emprego e Relacións Laborais, a súa publicación no Diario Oficial de Galicia.
E non tendo máis asuntos que tratar deuse por rematada a reunión sendo as 17.30 horas na data e lugar indicados no encabezamento deste escrito.
RESOLUCIÓN do 30 de novembro de 2004 pola que se ordena publicar a decisión do xurado do premio Elías Valiña ao esforzo revitalizador e promocional do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/12/2004

Por Orde do 29 de marzo de 2004 (DOG nº 68, do mércores 7 de abril) convocouse o Premio Elías Valiña ao esforzo revitalizador e promocional do Camiño de Santiago, co fin de recoñecer e recompensar os méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así ao coñecemento e divulgación do significado histórico, relixioso e cultural da Ruta Xacobea.
O artigo 4 da citada orde establece que o premio será outorgado por un xurado presidido polo conselleiro de Cultura, Comunicación Social e Turismo ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados polo comité, a institución, asociación cultural, padroado ou fundación que resultase gañador na anterior convocatoria e os presidentes das entidades inscritas no Rexistro de Entidades de Promoción do Camiño de Santiago cos números 30 (por renuncia do nº 29), 32 (por ausencia do nº 31), 33 e 34.
De acordo co citado artigo 4, as decisións do xurado serán inapelables e daranse a coñecer mediante publicación no DOG e por comunicación directa ao galardoado.
Por todo isto,
RESOLVO:
Artigo único.-Ordeno publicar a decisión do xurado do premio Elías Valiña ao esforzo revitalizador e promocional do Camiño de Santiago.
O citado xurado, reunido en Santiago de Compostela o día 27 de novembro de 2004, acordou conceder o premio Elías Valiña ao esforzo revitalizador e promocional do Camiño de Santiago, ao proxecto presentado pola Asociación Galega de Amigos do Camiño de Santiago.
Santiago de Compostela, 30 de novembro de 2004.
Jesús Pérez Varela
Conselleiro de Cultura, Comunicación Social
e Turismo